



 **REPUBLIKA HRVATSKA**

JAVNA USTANOVA RAZVOJNA AGENCIJA

 BJELOVARSKO-BILOGORSKE ŽUPANIJE

KLASA: 025-02/24-01/01

URBROJ: 2103-78-24-1

Bjelovar, 09. veljače 2024.

Na temelju članka 18. Statuta Javne ustanove Razvojne agencije Bjelovarsko – bilogorske županije (KLASA: 012-03/22-01-01, URBROJ: 2103-78-22-01), članka 14. Pravilnika o provedbi postupaka jednostavne nabave (KLASA: 011-02/23-01/01, URBROJ: 2103-78-23-01) te članka 197. Zakona o javnoj nabavi (NN 120/16 i 114/22) ravnateljica donosi

**ODLUKU**

**O IMENOVANJU STRUČNOG POVJERENSTVA ZA PROVEDBU POSTUPAKA JAVNE I JEDNOSTAVNE NABAVE**

**Članak 1.**

Ovom odlukom ravnateljica JURA BBŽ imenuje članove stručnog povjerenstva za provedbu postupaka javne i jednostavne nabave za JURA BBŽ.

**Članak 2.**

Nadležnost stručnog povjerenstva je priprema i provedba postupka jednostavne nabave po Pravilniku o postupanju u predmetima jednostavne nabave kao i priprema i provedba postupaka javne nabave po Zakonu o javnoj nabavi ( NN 120/ 2016).

**Članak 3.**

Članovi stručnog povjerenstva:

- koordiniraju pripremu i provođenje postupaka Javne nabave,

- koordiniraju pripremu i provođenje jednostavne nabave,

- potpisuju Izjavu da nisu u sukobu interesa,

- sudjeluju u pripremi i izradi dokumentacije o nabavi,

- sudjeluju u otvaranju, pregledu i ocjeni ponuda,

- izrađuju Zapisnik o pregledu i ocjeni ponuda,

- daju prijedlog odgovornoj osobi Naručitelja za donošenje Odluke o odabiru ponude ili o poništenju postupka,

- obavljaju ostale poslove potrebne za provedbu postupka jednostavne javne nabave

**Članak 4.**

Članovi stručnog povjerenstva su:

* Tomislav Kozina, mag. Artium, posjeduje certifikat za Javnu nabavu
* Ozren Car, mag. eur. pol. stud., posjeduje certifikat za Javnu nabavu
* Milijana Filipović , bacc. oec.

**Članak 5.**

Odgovorna osoba javnog naručitelja je ravnateljica Javne Ustanove Razvojne agencije Bjelovarsko – bilogorske županije.

**Članak 6.**

Ova odluka stupa na snagu danom donošenja.

 Snježana Bogović Bradvica, mag. oec.

 Ravnateljica